Við myndun ríkisstjórnar VG , Samfylkingar og Pírata verður ágreiningur í skattamálum ekki vegna krafna um lækkun skatta heldur um það hvort allir flokkarnir nái fram hækkunaráformum sínum . Þegar Steingrímur J. Sigfússon , þáv. formaður VG , varð fjármálaráðherra 1. febrúar 2009 sneri hann við blaðinu í afstöðu til Alþjóðagjaldeyrissjóðsins , aðildar að Evrópusambandinu og samninga við Breta og Hollendinga vegna Icesave-skuldanna . Hann breytti hins vegar ekki um stefnu í skattamálum og með setninguna „ það varð hrun “ innleiddi hann sósíalíska stefnu í skattkerfið . Hann lagði á auðlegðarskatta og gekk freklega gegn þeim sem hann taldi helstu óvini sósíalismans í landinu . Hann sagði allt í lagi að ganga á eignir fólks , það gæti ekki annað en borgað af því að fjármagnshöft hindruðu að flytti með fé sitt til annarra landa . Nú stefnir í vinstri stjórn undir forystu VG með aðild Samfylkingar og Pírata . Óli Björn Kárason , þingmaður Sjálfstæðisflokksins , bendir í grein í Morgunblaðinu í dag , 4. október , á það sem í vændum er verði þessi vinstri stjórn mynduð . Hann segir : „ Kjósendur þurfa ekki að velkjast í neinum vafa um fyrirætlan vinstri flokkanna , komist þeir í ríkisstjórn að loknum kosningum : Skattar og álögur á einstaklinga og fyrirtæki munu hækka . Fyrirheitin ( hótanirnar ) liggja fyrir . VG lofar nær 334 milljörðum í auknar álögur á fimm árum en Samfylkingin „ aðeins “ 236 milljörðum . [...] Í andsvörum á þingi upplýsti fulltrúi Vinstri grænna félaga sinn í Samfylkingunni um eftirfarandi : „ Ég get þó upplýst háttvirtan þingmann um að það liggur fyrir að við höfum rætt um tekjuskatt , þ.e. þrepaskipt tekjuskattskerfi . Við höfum talað um auðlegðarskatt , auðlindagjöld , fjármagnstekjuskatt , kolefnisgjald , gjöld á ferðaþjónustu , bætta skattheimtu , sykurskatt o.s.frv . Þetta er ekkert nýtt í málflutningi Vinstri grænna og það hefur í sjálfu sér ekkert breyst frá því við vorum saman í ríkisstjórn hvar við viljum helst taka tekjurnar og setja þær niður . “ Við myndun ríkisstjórnar VG , Samfylkingar og Pírata verður ágreiningur í skattamálum ekki vegna krafna um lækkun skatta heldur um það hvort allir flokkarnir nái fram hækkunaráformum sínum . Í Frakklandi kynnti François Hollande nýkjörinn forseti sósíalista hækkun skatta , sem mætti kalla auðlegðarskatta , sumarið 2012 í 75% . Þetta varð til þess að fjöldi eignamanna mótmælti með fótunum , flutti úr landi eða nældi sér í nýjan ríkisborgararétt . Molnaði fljótt undan áformum forsetans sem hafði alls enga burði til að koma á nauðsynlegum breytingum í Frakklandi í þágu hagvaxtar .